Document ID: 31991R2884

ΚΑΝΟΝΙΣΜΟΣ (ΕΟΚ) αριθ. 2884/91 ΤΗΣ ΕΠΙΤΡΟΠΗΣ της 30ής Σεπτεμβρίου 1991 για την μείωση των τιμών βάσης και αγοράς των satsumas για την περίοδο εμπορίας 1991/92 λόγω της υπερβάσεως του κατωφλίου παρεμβάσεως που καθορίσθηκε για την περίοδο 1990/91
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1623/91 (2), και ιδίως το άρθρο 16β παράγραφος 4,
Εκτιμώντας:
ότι ο κανονισμός (ΕΟΚ) αριθ. 3030/90 της Επιτροπής (3) καθόρισε τα κατώφλια παρεμβάσεως για την περίοδο 1990/91 για τα satsumas σε 32 000 τόνους-
ότι το άρθρο 3 του κανονισμού (ΕΟΚ) αριθ. 1197/90 του Συμβουλίου της 7ης Μαΐου 1990 για τη θέσπιση ειδικών μέτρων για την εφαρμογή ορισμένων κατωφλίων παρεμβάσεως στον τομέα των οπωροκηπευτικών για την περίοδο 1990/91 (4) προβλέπει ότι όταν τα άρθροισμα των ποσοτήτων των satsumas που προσκομίζονται στην παρέμβαση στην Πορτογαλία αφενός, και στην Κοινότητα με εξαίρεση την Πορτογαλία αφετέρου, σε εφαρμογή των άρθρων 15, 15α, 15β, 19 και 19α του κανονισμού (ΕΟΚ) αριθ. 1035/72 κατά τη διάρκεια της περιόδου 1990/72 κατά τη διάρκεια της περιόδου 1990/91, υπερβαίνει των κατωφλίων παρεμβάσεως που καθορίζονται για το προϊόν αυτό για το σύνολο ή μέρος της περιόδου αυτής, οι τιμές βάσεως και αγοράς που καθορίσθηκαν για το προϊόν αυτό για την περίοδο 1991/92 μειώνονται κατά 1 % ανά μερίδα υπερβάσεως 3 100 τόνων-
ότι, σε εφαρμογή του άρθρου 3 του κανονισμού (ΕΟΚ) αριθ. 1123/89 του Συμβουλίου της 27ης Απριλίου 1989 για την τροποποίηση του κανονισμού (ΕΟΚ) αριθ. 2601/69 (5) όσον αφορά το καθεστώς της ενισχύσεως στη μεταποίηση και για τροποποίηση των κανόνων εφαρμογής των κατωφλίων παρεμβάσεως για ορισμένα εσπεριδοειδή (6), οι ποσότητες των satsumas που παραδίδονται στην μεταποίηση στα πλαίσια του κανονισμού (ΕΟΚ) αριθ. 2601/69 εξομοιώνονται με ποσότητα που επωφελείται μέτρου παρεμβάσεως για τη διαπίστωση μιας ενδεχομένης υπερβάσεως του κατωφλίου παρεμβάσεως-
ότι, σύμφωνα με τις πληροφορίες που δόθηκαν από τα κράτη μέλη, τα μέτρα παρεμβάσεως που ελήφθησαν στην Κοινότητα για την περίοδο 1991/92 αφορούσαν 156 001 τόνους για τα satsumas- ότι διαπιστώθηκε συνεπώς από την Επιτροπή υπέρβαση κατά 124 001 τόνους του κατωφλίου παρεμβάσεως που καθορίσθηκε για την περίοδο αυτή-
ότι, όπως προκύπτει από τα προηγούμενα, οι τιμές βάσεως και αγοράς των satsumas για την περίοδο 1991/92, που καθορίσθηκαν από τον κανονισμό (ΕΟΚ) αριθ. 1622/90 του Συμβουλίου της 13ης Ιουνίου 1991 (7), πρέπει συνεπώς να μειωθούν κατά 20 %-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι τιμές βάσεως και αγοράς των satsumas για την περίοδο εμπορίας 1991/92, που καθορίσθηκαν από τον κανονισμό (ΕΟΚ) αριθ. 1622/91, μειώνονται κατά 20 % και καθορίζονται όπως αναφέρονται στο παράρτημα.
Άρθρο 2
Ο παρών κανονισμός αρχίζει να ισχύει στις 16 Οκτωβρίου 1991. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Σεπτεμβρίου 1991.

Labels: 2
17